CELEX: 32013D0654
Language: hu
Date: 2013-11-12 00:00:00
Title: 2013/654/EU: A Bizottság végrehajtási határozata ( 2013. november 12. ) a 2008/294/EK bizottsági határozatnak a légi járműveken hozzáférhető mobilhírközlési szolgáltatások (MCA-szolgáltatások) tekintetében további hozzáférési technológiák és frekvenciasávok felvétele céljából történő módosításáról (az értesítés a C(2013) 7491. számú dokumentummal történt)  EGT-vonatkozású szöveg

14.11.2013   
            
            
               HU
            
            
               Az Európai Unió Hivatalos Lapja
            
            
               L 303/48
            
         A BIZOTTSÁG VÉGREHAJTÁSI HATÁROZATA
   (2013. november 12.)
   a 2008/294/EK bizottsági határozatnak a légi járműveken hozzáférhető mobilhírközlési szolgáltatások (MCA-szolgáltatások) tekintetében további hozzáférési technológiák és frekvenciasávok felvétele céljából történő módosításáról
   (az értesítés a C(2013) 7491. számú dokumentummal történt)
   (EGT-vonatkozású szöveg)
   (2013/654/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Közösség rádióspektrum-politikájának keretszabályozásáról szóló, 2002. március 7-i 676/2002/EK európai parlamenti és tanácsi határozatra („rádióspektrum-határozat”) (1) és különösen annak 4. cikke (3) bekezdésére,
   mivel:
   
               (1)
            
            
               A 2008/294/EK bizottsági határozat (2) melléklete technikai és üzemeltetési feltételeket határoz meg a légi járművek fedélzetén történő GSM-használatra.
            
         
               (2)
            
            
               A modern hírközlő eszközök műszaki haladásnak köszönhető fejlődésével egyre inkább lehetővé válik minden polgár számára, hogy bárhol és bármikor kapcsolódhasson a távközlési hálózatokhoz. Többek között e fejlődés vezethet majd el az európai digitális menetrend (3) és az Európa 2020 stratégia célkitűzéseinek eléréséhez.
            
         
               (3)
            
            
               Az MCA-szolgáltatások nyújtásához rendelkezésre álló legújabb technológiák és frekvenciák használatának előkészítése céljából a Bizottság a 676/2002/EK határozat 4. cikkének (2) bekezdése alapján 2011. október 5-én megbízta a Postai és Távközlési Igazgatások Európai Értekezletét (a továbbiakban: CEPT) azzal, hogy mérje fel a repülőgép-fedélzeti UMTS-rendszerek és a légi járművek fedélzetén használható egyéb lehetséges technológiák, úgymint az LTE vagy a WiMax, valamint a vélhetően érintett rádiószolgálatok működésének műszaki összeférhetőségét, többek között a 2 GHz-es és a 2,6 GHz-es frekvenciatartományban.
            
         
               (4)
            
            
               Az említett megbízásnak megfelelően a CEPT 2013. március 8-án benyújtotta jelentését. A 48. számú jelentésében a CEPT arra a következtetésre jutott, hogy a vonatkozó műszaki feltételektől függően lehetőség van a 2 100 MHz-es frekvenciasávban az UMTS-technológiák, az 1 800 MHz-es frekvenciasávban pedig az LTE-technológiák használatának bevezetésére. A 2008/294/EK bizottsági határozat melléklete ezért a 48. CEPT-jelentés következtetései alapján úgy módosítandó, hogy abba bekerüljenek a szóban forgó technológiák, és használatuk engedélyezett legyen a légi járművek fedélzetén.
            
         
               (5)
            
            
               E határozatot a lehető legkorábban hatályba kell léptetni, tekintve, hogy az LTE és az UMTS technológiák egyre elterjedtebbek az Unióban.
            
         
               (6)
            
            
               Az MCA-szolgáltatások adási teljesítményének korlátozásával megfelelő védelmet kell biztosítani a potenciálisan érintett, már meglévő rádiószolgálatok számára. Mivel azonban a 2,6 GHz-en használható, továbbfejlesztett hálózati vezérlőegység (NCU) alkalmazására mindaddig nem kerülhet sor, amíg az illetékes légügyi minősítő hatóságok a műszaki korlátozások egyeztetését követően nem adtak engedélyt az NCU-k gyártására, illetve amíg a légi járművek valamennyi típusa esetében le nem zárult a légialkalmassági bizonyítvány kiadásának eljárása, a 2,6 GHz-es sávot érintő NCU-paraméterek alkalmazása 2017. január 1-jéig felfüggeszthető.
            
         
               (7)
            
            
               Az MCA-ra vonatkozó műszaki előírásoknak továbbra is összhangban kell állniuk a technológiai fejlődéssel.
            
         
               (8)
            
            
               A 2008/294/EK határozatot ezért ennek megfelelően módosítani kell.
            
         
               (9)
            
            
               Az e határozatban előírt intézkedések összhangban vannak a Rádióspektrum-bizottság véleményével,
            
         ELFOGADTA EZT A HATÁROZATOT:
   1. cikk
   A 2008/294/EK határozat mellékletének helyébe e határozat mellékletének szövege lép.
   2. cikk
   Az e határozat mellékletében szereplő 3. táblázatban a 2 570–2 690 MHz-es sávra vonatkozóan megadott értékek 2017. január 1-jétől alkalmazandók.
   3. cikk
   A tagállamok a lehető legkorábban, de legkésőbb e határozat hatálybalépése után hat hónappal – biztosítva az interferenciamentességet és a nem védett jelleget – hozzáférhetővé teszik a melléklet 1. táblázatában felsorolt frekvenciasávokat az MCA-szolgáltatások számára, feltéve, hogy az ilyen szolgáltatások teljesítik a mellékletben foglalt feltételeket.
   4. cikk
   A tagállamok a melléklet 3. szakaszának megfelelően minimális talajszinttől mért magasságot állapítanak meg az üzemben lévő MCA-rendszerek bármely adásmódjára vonatkozóan.
   A tagállamok magasabb minimális magasságértéket is megállapíthatnak az MCA-szolgáltatások működtetésére, ha azt az adott tagállam topográfiai jellemzői vagy valamely földi hálózat kiépítésének körülményei indokolják. Az erről szóló, bizonyítékokkal megfelelően alátámasztott tájékoztatást a tagállamok az e határozat elfogadásától számított négy hónapon belül benyújtják a Bizottságnak, a Bizottság pedig közzéteszi azt az Európai Unió Hivatalos Lapjában.
   5. cikk
   Ennek a határozatnak a tagállamok a címzettjei.
   
      Kelt Brüsszelben, 2013. november 12-én.
      
         
            a Bizottság részéről
         
         Neelie KROES
         
            alelnök
         
      
   
   
      (1)  HL L 108., 2002.4.24., 1. o.
   
      (2)  A Bizottság 2008. április 7-i 2008/294/EK határozata a Közösség területén a légi járműveken hozzáférhető mobilhírközlési szolgáltatások (MCA-szolgáltatások) spektrumhasználatának harmonizált feltételeiről (HL L 98., 2008.4.10., 19. o.).
   
      (3)  COM(2010) 245 végleges.
   
      MELLÉKLET
      1.   AZ MCA-SZOLGÁLTATÁSOK SZÁMÁRA ENGEDÉLYEZETT FREKVENCIASÁVOK ÉS RENDSZEREK
      
         1.   táblázat
      
      
                  Típus
               
               
                  Frekvencia
               
               
                  Rendszer
               
            
                  GSM 1 800
               
               
                  1 710–1 785 MHz (végberendezés-bázisállomás irány) 1 805–1 880 MHz (bázisállomás-végberendezés irány)
               
               
                  Az ETSI által közzétett GSM-szabványoknak, különösen az EN 301 502, az EN 301 511 és az EN 302 480 szabványoknak vagy az azokkal egyenértékű előírásoknak megfelelő GSM-rendszerek.
               
            
                  UMTS 2 100
                  (FDD)
               
               
                  1 920–1 980 MHz (végberendezés-bázisállomás irány) 2 110–2 170 MHz (bázisállomás-végberendezés irány)
               
               
                  Az ETSI által kiadott UMTS-szabványoknak, ezen belül különösen az EN 301 908-1, az EN 301 908-2, az EN 301 908-3 és az EN 301 908-11 szabványoknak vagy az azokkal egyenértékű előírásoknak megfelelő UMTS-rendszerek
               
            
                  LTE 1 800
                  (FDD)
               
               
                  1 710–1 785 MHz (végberendezés-bázisállomás irány) 1 805–1 880 MHz (bázisállomás-végberendezés irány)
               
               
                  Az ETSI által kiadott LTE-szabványoknak, ezen belül különösen az EN 301 908-1, az EN 301 908-13, az EN 301 908-14 és az EN 301 908-15 szabványoknak vagy az azokkal egyenértékű előírásoknak megfelelő LTE-rendszerek
               
            2.   A MOBIL VÉGBERENDEZÉSEK FÖLDI HÁLÓZATOKHOZ TÖRTÉNŐ KAPCSOLÓDÁSÁNAK MEGAKADÁLYOZÁSA
      Az MCA-szolgáltatások fedélzeti működtetésének engedélyezett időtartama alatt meg kell akadályozni, hogy a 2. táblázatban szereplő frekvenciasávokban fogadni képes mobil végberendezések fel próbáljanak kapcsolódni valamely földi hálózatra.
      
         2.   táblázat
      
      
                  Frekvenciasáv (MHz)
               
               
                  Földi rendszerek
               
            
                  460–470
               
               
                  CDMA2000, FLASH OFDM
               
            
                  791–821
               
               
                  LTE
               
            
                  921–960
               
               
                  GSM, UMTS, LTE, WiMAX
               
            
                  1 805–1 880
               
               
                  GSM, UMTS, LTE, WiMAX
               
            
                  2 110–2 170
               
               
                  UMTS, LTE
               
            
                  2 570–2 620
               
               
                  UMTS, LTE, WiMAX
               
            
                  2 620–2 690
               
               
                  UMTS, LTE
               
            3.   MŰSZAKI PARAMÉTEREK
      a)   Az NCU/fedélzeti BTS által kibocsátott egyenértékű izotrop teljesítmény (e.i.r.p. – equivalent isotropic radiated power) a légi járművön kívül
      
      
         3.   táblázat
      
      Az NCU/fedélzeti BTS/fedélzeti Node B által kibocsátott teljes e.i.r.p. a légi jármű környezetében nem haladhatja meg az alábbi értékeket:
      
                  Talajszinttől mért magasság
                  (m)
               
               
                  A NCU/fedélzeti BTS/fedélzeti Node B által kibocsátott legnagyobb megengedett e.i.r.p.-sűrűség a légi jármű környezetében
               
            
                  460–470 MHz
               
               
                  791–821 MHz
               
               
                  921–960 MHz
               
               
                  1 805–1 880 MHz
               
               
                  2 110–2 170 MHz
               
               
                  2 570–2 690 MHz
               
            
                  dBm/1,25 MHz
               
               
                  dBm/10 MHz
               
               
                  dBm/200 kHz
               
               
                  dBm/200 kHz
               
               
                  dBm/3,84 MHz
               
               
                  dBm/4,75 MHz
               
            
                  3 000
               
               
                  –17,0
               
               
                  –0,87
               
               
                  –19,0
               
               
                  –13,0
               
               
                  1,0
               
               
                  1,9
               
            
                  4 000
               
               
                  –14,5
               
               
                  1,63
               
               
                  –16,5
               
               
                  –10,5
               
               
                  3,5
               
               
                  4,4
               
            
                  5 000
               
               
                  –12,6
               
               
                  3,57
               
               
                  –14,5
               
               
                  –8,5
               
               
                  5,4
               
               
                  6,3
               
            
                  6 000
               
               
                  –11,0
               
               
                  5,15
               
               
                  –12,9
               
               
                  –6,9
               
               
                  7,0
               
               
                  7,9
               
            
                  7 000
               
               
                  –9,6
               
               
                  6,49
               
               
                  –11,6
               
               
                  –5,6
               
               
                  8,3
               
               
                  9,3
               
            
                  8 000
               
               
                  –8,5
               
               
                  7,65
               
               
                  –10,5
               
               
                  –4,4
               
               
                  9,5
               
               
                  10,4
               
            b)   A fedélzeti végberendezés által kibocsátott egyenértékű izotrop teljesítmény (e.i.r.p.) a légi járművön kívül
      
      
         4.   táblázat
      
      A végberendezés által kibocsátott e.i.r.p. a légi jármű környezetében nem haladhatja meg az alábbi értékeket:
      
                  Talajszinttől mért magasság
                  (m)
               
               
                  A GSM végberendezés által kibocsátott legnagyobb megengedett e.i.r.p. a légi járművön kívül, dBm/200 kHz-en
               
               
                  Az LTE végberendezés által kibocsátott legnagyobb megengedett e.i.r.p. a légi járművön kívül, dBm/5 MHz-en
               
               
                  Az UMTS végberendezés által kibocsátott legnagyobb megengedett e.i.r.p. a légi járművön kívül, dBm/3,84 MHz-en
               
            
                  GSM 1 800 MHz
               
               
                  LTE 1 800 MHz
               
               
                  UMTS 2 100 MHz
               
            
                  3 000
               
               
                  –3,3
               
               
                  1,7
               
               
                  3,1
               
            
                  4 000
               
               
                  –1,1
               
               
                  3,9
               
               
                  5,6
               
            
                  5 000
               
               
                  0,5
               
               
                  5
               
               
                  7
               
            
                  6 000
               
               
                  1,8
               
               
                  5
               
               
                  7
               
            
                  7 000
               
               
                  2,9
               
               
                  5
               
               
                  7
               
            
                  8 000
               
               
                  3,8
               
               
                  5
               
               
                  7
               
            c)   Üzemeltetési követelmények
      
      
                  I.
               
               
                  A talajszinttől mért minimális magasság kötelezően 3 000 méter az üzemben lévő MCA-rendszerből származó bármely adás esetén.
               
            
                  II.
               
               
                  A fedélzeti BTS-nek üzemelés közben az 1 800 MHz-es sávban működő összes GSM végberendezés jelátviteli teljesítményét 0 dBm/200 kHz névleges értékre kell korlátoznia az összeköttetés teljes tartamára, beleértve a hálózatra történő felcsatlakozást is.
               
            
                  III.
               
               
                  A fedélzeti Node B-nek üzemelés közben az 1 800 MHz-es sávban működő összes LTE végberendezés jelátviteli teljesítményét 5 dBm/5 MHz névleges értékre kell korlátoznia az összeköttetés teljes tartamára.
               
            
                  IV.
               
               
                  A fedélzeti Node B-nek üzemelés közben a 2 100 MHz-es sávban működő összes UMTS végberendezés jelátviteli teljesítményét – 6 dBm/3,84 MHz névleges értékre kell korlátoznia az összeköttetés teljes tartamára, a felhasználók száma pedig legfeljebb 20 lehet.